ΓΡΑΠΤΗ ΕΡΩΤΗΣΗ E-2333/02

υποβολή: Markus Ferber (PPE-DE) προς την Επιτροπή

(26 Ιουλίου 2002)

Θέμα: Η σύμβαση πλαίσιο του ΠΟΕ για τον έλεγχο του καπνού

Ποια είναι η εν γένει στάση της Ευρωπαϊκής Ένωσης ως προς τη σύμβαση πλαίσιο του ΠΟΕ για τον έλεγχο του καπνού· Πώς αντιμετωπίζει τις επιμέρουςποχρεώσεις της όπως την κατάργηση των επιδοτήσεων για την καλλιέργεια καπνού, τις πληρωμές των βιομηχανικών χωρών στις αναπτυσσόμενες χώρες εν είδει βοήθειας για τη μεταφορά της σύμβασης, την οικονομική ενίσχυση για τη μετάβαση από τον καπνό σε άλλα προϊόντα, την απαγόρευση των μηχανών αυτόματης πώλησης καπνού ή την απαγόρευση πώλησης σε ανηλίκους·

Είναι σκόπιμο από την πλευρά της Ευρωπαϊκής Επιτροπής, όπως ζητήθηκε από το Συμβούλιο στα συμπεράσματα που εξέδωσε τον Ιούνιο του 2001 σχετικά με τη συμφωνία πλαίσιο του ΠΟΕ για τον περιορισμό της κατανάλωσης καπνού, να διαθέσει πιστώσεις και πόρους στις αναπτυσσόμενες χώρες· Εν όψει των πολιτικών εξελίξεων στη Ζιμπάμπουε, μία από τις μεγαλύτερες καπνοπαραγωγούς χώρες της Αφρικής, φαίνεται εξαιρετικά αμφίβολο αν θα έπρεπε να τεθούν στη διάθεση του κ. Μουγκάμπε για την πολιτική του ακόμη περισσότερες πιστώσεις της ΕΕ.

Γιατί δεν καθιστούν η Ευρωπαϊκή Επιτροπή και το Συμβούλιο το Ευρωπαϊκό Κοινοβούλιο συμμέτοχο στις διαπραγματεύσεις και στη σύναψη της σύμβασης πλαισίου του ΠΟΕ για τον έλεγχο του καπνού·

Απάντηση του κ. Byrne εξ ονόματος της Επιτροπής

(30 Σεπτεμβρίου 2002)

Η Επιτροπήποστηρίζει θερμά τη σύμβαση πλαίσιο της ΠΟΥ για τον έλεγχο του καπνού (FCTC) και διαδραματίζει ιδιαίτερα ενεργό ρόλο στις διαπραγματεύσεις για την FCTC. Μάλιστα η Επιτροπή θεωρεί ότι η διαδικασία της FCTC παρέχει μια μοναδική ευκαιρία να επηρεάσουμε σε παγκόσμιο επίπεδο την πολιτική για τον έλεγχο του καπνού και να περιορίσουμε την επιδημία του καπνίσματος η οποία οδηγεί στο θάνατο τεσσάρων εκατομμυρίων ανθρώπων κάθε χρόνο σε όλο τον κόσμο. Μάλιστα εάν συνεχιστούν οι σημερινές τάσεις, η ΠΟΥπολογίζει ότι τα θύματα του καπνίσματος θα φθάσουν τα 10 εκατομμύρια έως το 2030.

Στις διαπραγματεύσεις για τη FCTC η Επιτροπή δεν μιλά μόνον εξ ονόματός της αλλά και εξ ονόματος της Κοινότητας και των κρατών μελών. Επιπλέον λαμβάνει το λόγο μόνον για ζητήματα τα οποία εμπίπτουν στις κοινοτικές αρμοδιότητες, ενώ η Προεδρία αναλαμβάνει τα ζητήματα που εμπίπτουν στις αρμοδιότητες των κρατών μελών. Σε πολλούς τομείς θεμελιώδους σημασίας για τον έλεγχο του καπνίσματος, οι οποίοι καλύπτονται από την FCTC, η Κοινότηταιοθέτησε σθεναρή και ενιαία στάση την οποίαποστήριξαν πλήρως πάρα πολλές αντιπροσωπείες διαδραματίζοντας έτσι ιθύνοντα ρόλο στις προσπάθειες ελέγχου του καπνού σε παγκόσμιο επίπεδο.

Όσον αφορά τις επιδοτήσεις του καπνού στην Ένωση, η Επιτροπή έχει δεσμευθεί να τις καταργήσει σταδιακά. Αυτό σημαίνει ότι η σταδιακή κατάργηση των επιδοτήσεων θα πρέπει να συνοδεύεται με

την ταυτόχρονηιοθέτηση μέτρων για την ανάπτυξη εναλλακτικών πηγών εισοδήματος και οικονομικών δραστηριοτήτων για τους εργαζομένους στον τομέα του καπνού και για τους καπνοκαλλιεργητές. Η Επιτροπή το κατέστησε σαφές στην ανακοίνωσή της στο Ευρωπαϊκό Συμβούλιο στο Γκετεμπούργκ (15 και 16 Ιουνίου 2001) και στις πρόσφατες προτάσεις της για την τροποποίηση του καθεστώτος του καπνού, όπου όμως το Κοινοβούλιο και το Συμβούλιο δεν συμφώνησαν να γίνει αναφορά στη σταδιακή κατάργηση των επιδοτήσεων. Για το λόγο αυτό στο πλαίσιο της FCTC η Επιτροπή — μιλώντας εξ ονόματος της Κοινότητας — μπόρεσε απλώς να αναφερθεί στις διεξαγόμενες συζητήσεις για την τροποποίηση του καθεστώτος του καπνού και να δηλώσει την προθυμία της Επιτροπής να προχωρήσει στον τομέα αυτό.

Οι πωλήσεις καπνού από μηχανές πώλησης και οι πωλήσεις καπνού σε ανηλίκους αποτελούν ζητήματα που εμπίπτουν στην αρμοδιότητα των κρατών μελών και στο πλαίσιο της FCTC αντιμετωπίζονται επομένως από την Προεδρία. Ωστόσο, τα ζητήματα αυτά εξετάζονται σε πρόταση σύστασης του Συμβουλίου για την πρόληψη του καπνίσματος και για ορισμένες πρωτοβουλίες για την ενισχυμένη καταπολέμηση της κατανάλωσης καπνού, την οποία ενέκρινε πρόσφατα η Επιτροπή(1). Κατά τις προετοιμασίες για τον επόμενο γύρο των διαπραγματεύσεων για την FCTC, η Επιτροπή θαποστηρίξει τις συστάσεις που περιλαμβάνονται στην πρόταση αυτή.

Όσον αφορά τους πόρους για τις αναπτυσσόμενες χώρες, στις διαπραγματεύσεις για την FCTC η Κοινότητα αναγνώρισε τη σημασία της παροχής τεχνικής και οικονομικής ενίσχυσηςπέρ του ελέγχου του καπνίσματος. Η αύξηση της χρήσης του καπνού, ιδίως σε ορισμένες αναπτυσσόμενες χώρες μέσου εισοδήματος, αποτελεί σοβαρή μακροπρόθεσμη απειλή για τη δημόσιαγεία. Στο πλαίσιο αυτό η Κοινότητα ανέφερε ότι προτιμά να βελτιστοποιηθεί η χρήση τωνφιστάμενων οργάνων αντί να δημιουργηθούν νέοι μηχανισμοί. Το ζήτημα αυτό θα εξετασθεί επίσης σε συζήτηση στρογγυλής τραπέζηςψηλού επιπέδου για τον έλεγχο του καπνού και την πολιτική ανάπτυξης την οποία θα διοργανώσει η Επιτροπή κατά τους επόμενους μήνες. Τα αποτελέσματα της εκδήλωσης αυτής θα περιληφθούν κατόπιν στη θέση της Κοινότητας για την τελική φάση των διαπραγματεύσεων για την FCTC. Σχετικά με την αναφορά που έγινε στην πολιτική κατάσταση στη Ζιμπάμπουε, ύστερα από την απόφαση του Συμβουλίου της 18ης Φεβρουαρίου 2002(2), η Επιτροπή διέκοψε τηνποστήριξή της για όλα τα σχέδια εκτός από εκείνα τα οποία προσφέρουν άμεσηποστήριξη στον πληθυσμό. Υπό τις παρούσες συνθήκες η Επιτροπή δεν προβλέπει τηνποστήριξη για τον έλεγχο του καπνού στη Ζιμπάμπουε.

Τέλος, η Επιτροπή θα ήθελε ναπογραμμίσει ότι μέλη του Κοινοβουλίου είχαν πράγματι περιληφθεί ως παρατηρητές στην αντιπροσωπεία της Κοινότητας κατά τους τέσσερις προηγούμενους γύρους διαπραγματεύσεων για την FCTC. Κατά τους δύο τελευταίους γύρους (Οκτώβριος 2001 και Μάρτιος 2002), το Κοινοβούλιο εκπροσώπευσε η κ. M. Mαλλιώρη. Κατά τον επόμενο γύρο, (14 έως 25 Οκτωβρίου 2002), το Κοινοβούλιο θα εκπροσωπήσει ο κ. J. Maaten. Μέλη του Κοινοβουλίου έχουν επίσης προσκληθεί σε προκαταρκτικές συνεδριάσεις και συνεδριάσεις ανάλυσης των αποτελεσμάτων τις οποίες η Επιτροπή προγραμμάτισε να πραγματοποιηθούν πριν και μετά από τους γύρους των διαπραγματεύσεων.

(1) COM(2002)303 τελικό.

(2) Απόφαση 2002/148/ΕΚ.